cyanic-selkie/wikianc huggingface dataset:
Δέλτα του Γάγγη
Γεωγραφία
μικρογραφία|Ένα τυπικό τοπίο στο δέλτα με φοίνικες, ρύζι, επίπεδο έδαφος, πράσινο και λιμνούλες. μικρογραφία|Το δέλτα του Γάγγη όπως απεικονίζεται στον χάρτη του ερευνητή Τζέιμς Ρένελ (1778) Το δέλτα του Γάγγη έχει σχήματα τριγώνου και θεωρείται ότι είναι τοξοειδές δέλτα. Καλύπτει μια έκταση που ξεπερνά τα 105.000 τ.χλμ. και παρόλο που βρίσκεται κυρίως στο Μπαγκλαντές και την Ινδία, ποτάμια από το Μπουτάν, το Θιβέτ, την Ινδία και το Νεπάλ κατευθύνονται προς αυτό από το βορρά. Περίπου το 60% του δέλτα βρίσκεται στο Μπαγκλαντές και το 40% του δέλτα βρίσκεται στην Δυτική Βεγγάλη της Ινδίας. Το μεγαλύτερο μέρος του δέλτα αποτελείται από αλλουβιακά εδάφη που αποτελούνται από μικρά σωματίδια ιζήματος τα οποία σταθεροποιούνται όσο κατευθυνόμαστε προς τις εκβολές του ποταμού. Τα ποτάμια μεταφέρουν αυτά τα λεπτά σωματίδια, ακόμη και από τις πηγές τους στους παγετώνες. Πιο ανατολικά βρίσκονται εδάφη λατερίτη στη περιοχή. Το έδαφος του δέλτα έχει μεταλλικά και θρεπτικά στοιχεία, τα οποία ωφελούν την γεωργία.
Το δέλτα αποτελείται από ένα λαβύρινθο καναλιών, βάλτων, λιμνών και ιζημάτων πλημμυρικών πεδιάδων (τσαρ). Ο ποταμός Γκοράι-Μαντουμάτι, παραπόταμος του Γάγγη, διαιρεί το δέλτα σε δύο τμήματα, το γεωλογικά ενεργό και νεαρό ανατολικό τμήμα και το παλαιότερο, λιγότερο ενεργό δυτικό τμήμα.
Πληθυσμός
Περίπου 125 με 143 εκατομμύρια άτομα ζουν στο δέλτα, παρά τους κινδύνους που προκαλούνται από τους μουσώνες, την βαριά απορροή νερού από τα χιόνια των Ιμαλαΐων και τους τροπικούς κυκλώνες του βόρειου Ινδικού ωκεανού. Ένα μεγάλο μέρος του Μπαγκλαντές βρίσκεται στο Δέλτα του Γάγγη, επομένως πολλοί Μπανγκλαντεσιανοί εξαρτώνται από το δέλτα για την επιβίωσή τους.
Άγρια ζωή
δεξιά|μικρογραφία|Μια [[τίγρη της Βεγγάλης]] Τρεις χερσαίες οικοπεριοχές καλύπτουν την περιοχή του δέλτα. Η οικοπεριοχή των υγρών δασών φυλλοβόλων της χαμηλότερης γαγγητικής πεδιάδας καλύπτει το μεγαλύτερο μέρος της περιοχής του δέλτα, παρόλο που τα δάση έχουν αποψιλωθεί σε μεγάλο βαθμό για γεωργικούς σκοπούς και παραμένουν μόνο κάποιοι μικροί θύλακες. Στις πιο υγρές περιοχές μεγαλώνει ψηλό χορτάρι. Τα βαλτώδη δάση του γλυκού νερού στο Σούντορμπον είναι μια άλλη οικοπεριοχή κοντά στον κόλπο της Βεγγάλης. Κατά την ξηρή περίοδο (Νοέμβριος - Μάιος, ξηρότεροι μήνες είναι οι περίοδος Νοέμβριου-Φεβρουαρίου) αυτή η οικοπεριοχή είναι πλημμυρισμένη με υφάλμυρο νερό, ενώ κατά την εποχή των μουσώνων πλυμμηρίζει με φρέσκο νερό. Αυτά τα δάση έχουν αποψιλωθεί και αυτά για εντατική γεωργική χρήση. Μόνο 130 τ.χλμ. από τα 14.600 τ.χλμ. της οικοπεριοχής προστατεύονται. Εκεί που το δέλτα συναντά το κόλπο της Βεγγάλης, η περιοχή των μαγκρόβιων δασών του Σούντορμπον αποτελεί τη μεγαλύτερη περιοχή μαγκρόβιων δασών στο κόσμο. Αυτή η περιοχή καταλαμβάνει 20.400 τ.χλμ. σε 54 νησιά. Το όνομα τους προέρχεται από το σούντρι (επιστημονική ονομασία: Heritiera fomes), το κύριο είδος μαγκρόβιων στη περιοχή.
Στο Σούντορμπον ζουν διάφορα ζώα, όπως ο ινδικός πύθωνας, (Python molurus), η νεφελώδης λεοπάρδαλη (Neofelis nebulosa), ο ινδικός ελέφαντας (είδη elephas maximus indicus) και κροκόδειλοι. Περίπου 1.020 απειλούμενες τίγρεις της Βεγγάλης (Panthera tigris tigris) πιστεύεται ότι κατοικούν στα Σούντορμπον. Στη λεκάνη Γάγγη–Βραχμαπούτρα φύονται τροπικά κωνοφόρα δάση με πολύτιμα είδη ξυλείας (σαλ, τικ, πιπάλ).
Εκτιμάται ότι 30.000 τσιτάλ (Axis axis) ζουν στο Σούντορμπον. Στο δέλτα ζουν αλκυόνες, αετοί, δρυοκολάπτες, σαλίκ (Acridotheres tristis), φραγκολίνοι του βάλτου (Francolinus gularis) και ντοέλ (Copsychus saularis). Δύο είδη δελφινιών απαντώνται στο δέλτα: το δελφίνι του Ιραουάντι (Orcaella brevirostris) και το δελφίνι του ποταμού Γάγγη (Platanista gangetica gangetica). Το δελφίνι του Ιραουάντι είναι ένα ωκεάνιο δελφίνι, το οποίο εισέρχεται στο δέλτα από τον Κόλπο της Βεγγάλης. Τα δελφίνια του ποταμού Γάγγη είναι ένα πραγματικό ποτάμιο δελφίνι, αλλά είναι εξαιρετικά σπάνιο και απειλείται με εξαφάνιση.
Τα δέντρα που απαντώνται στο δέλτα περιλαμβάνουν: σουντάρι, γκαρτζάν (Rhizophora spp.), μπαμπού, μαγκρόβιοι φοίνικες (Nypa fruticans), μαγκρόβιοι φοίνικες χουρμάδων (Phoenix paludosa). Πολλά απειλούμενα είδη που ζουν εδώ.
Γεωλογία
Το δέλτα του Γάγγη βρίσκεται στην διασταύρωση τριών τεκτονικών πλακών, της ινδικής, της ευρασιατικής και της βιρμανικής. Η άκρη του παλαιοϋφάλου του Ηώκαινου κινείται περίπου από το ύψος της Καλκούτας μέχρι την άκρη του οροπεδίου Σιλόνγκ. Η άκρη του παλαιοϋφάλου σηματοδοτεί την μετάβαση από τον παχύ ηπειρωτικό φλοιό στα βορειοδυτικά προς τον λεπτό ηπειρωτικό και ωκεάνιο φλοιό στα νοτιοανατολικά. Η τεράστια προσφορά ιζήματος από την σύγκρουση των Ιμαλαΐων το δέλτα έχει επεκταθεί κατά περίπου 400 χιλιόμετρα προς την θάλασσα από το Ηώκαινο. Το πάχος των ιζημάτων στην άκρη του παλαιοϋφάλου κάτω από το δέλτα του Γάγγη μπορεί να ξεπερνά τα 16 χιλιόμετρα.
Οικονομία
μικρογραφία|Το ρύζι, τα βοοειδή και η αλιεία σε ποτάμια και λίμνες είναι σημαντικές πηγές τροφίμων. Περίπου τα δύο τρίτα των Μπανγκλαντεσιανών εργάζονται στον γεωλογικό τομέα και καλλιεργούν τις εύφορες πλημμυρικές περιοχές του δέλτα. Οι κυριότερες καλλιέργειες που καλλιεργούνται στο Δέλτα του Γάγγη είναι η γιούτα, το τσάι και το ρύζι. Η αλιεία είναι επίσης μια σημαντική δραστηριότητα στην περιοχή του δέλτα, με τα ψάρια να είναι μια σημαντική πηγή τροφής για πολλούς κατοίκους της περιοχής.
Τα τελευταία χρόνια, οι επιστήμονες βοηθούν τους φτωχούς κατοίκους του δέλτα να βελτιώσουν τις μεθόδους ιχθυοκαλλιέργειας. Κάνοντας τις αχρησιμοποίητες λίμνες βιώσιμες ιχθυοκαλλιέργειες και βελτιώνοντας τις μεθόδους εκτροφής ψαριών σε υφιστάμενες λίμνες, πολλοί άνθρωποι μπορούν τώρα να κερδίσουν τα προς το ζην εκτρεφοντας και πωλώντας ψάρια. Χρησιμοποιώντας τα νέα συστήματα, η παραγωγή ψαριών σε υφιστάμενες λίμνες έχει αυξηθεί κατά 800%. Οι γαρίδες καλλιεργούνται σε δοχεία ή κλουβιά που είναι βυθισμένες στο νερό. Οι περισσότερες εξάγονται. δεξιά|μικρογραφία|Μια προβλήτα σε πορθμείο στο δέλτα του Γάγγη, γεμάτη από κόσμο. δεξιά|μικρογραφία|Η γέφυρα Βιντιασαγκάρ διασχίζει τον ποταμό Χούγκλι στη [[Καλκούτα]] Καθώς στη περιοχή υπάρχει ένας λαβύρινθος από πολλές διακλαδώσεις των ποταμών, η διάβαση της περιοχής είναι δύσκολη. Τα περισσότερα νησιά συνδέονται με την ηπειρωτική χώρα με απλά ξύλινα πλοία. Οι γέφυρες είναι σπάνιες. Κάποια νησιά δεν είναι ακόμα συνδεδεμένα με το ηλεκτρικό δίκτυο και οι νησιώτες χρησιμοποιούν ηλιακές κυψέλες για την ηλεκτροδότησή τους.
Ρύπανση με αρσενικό
Το αρσενικό είναι μια φυσική ουσία στο Δέλτα του Γάγγη. Έχει αρνητικές επιπτώσεις στην υγεία και μπορεί να εισέλθει στην τροφική αλυσίδα, ειδικά σε βασικές καλλιέργειες, όπως το ρύζι.
Κλίμα
Το δέλτα του Γάγγη έγκειται κυρίως στην τροπική υγρή κλιματική ζώνη. Λαμβάνει 1.500 με 2.000 χιλιοστόμετρα βροχής στο δυτικό μέρος και 2.000 με 3.000 χιλιοστόμετρα στο ανατολικό κομμάτι. Τα θερμά, ξηρά καλοκαίρια και οι δροσεροί, ξηροί χειμώνες κάνουν το κλίμα κατάλληλο για γεωργική εκμετάλλευση.
Κυκλώνες, πλημμύρες
Το Νοέμβριο του 1970 ο πιο θανατηφόρος τροπικός κυκλώνας του εικοστού αιώνα έπληξε την περιοχή του Δέλτα του Γάγγη. Ο κυκλώνας του Μπόλα το 1970 σκότωσε 500.000 άτομα (επίσημος αριθμός των νεκρών) και 100.000 άτομα αγνοούνται. Το Βιβλίο Γκίνες υπολογίζει τον αριθμό των ανθρώπινων απωλειών από τον κυκλώνα στα 1.000.000 άτομα.
Άλλος ένας κυκλώνας χτύπησε το δέλτα το 1991, σκοτώνοντας περίπου 139.000 ανθρώπους. Άφησε πολλούς ντόπιους άστεγους.
Οι άνθρωποι πρέπει να είναι προσεκτικοί την εποχή των μουσώνων, καθώς το δέλτα μπορεί να πλημμυρίσει με σοβαρές συνέπειες. Το 1998, το δέλτα του Γάγγη πλημμύρισε, σκοτώνοντας περίπου 1.000 άτομα και αφήνοντας πάνω από 30 εκατομμύρια ανθρώπους άστεγους. Η κυβέρνηση του Μπαγκλαντές ζήτησε βοήθεια 900 εκατομμύρια δολαρίων για να στηρίξει την σίτιση της περιοχής, καθώς ολόκληρη η σοδειά ρυζιού χάθηκε.
Ιστορία του δέλτα της Βεγγάλης
Η ιστορία του δέλτα της Βεγγάλης είναι ένα θέμα που μελετούν όλο και περισσότερο οι ιστορικοί του περιβάλλοντος.
Σε όρους πρόσφατης μελέτης η οποία επικεντρώνεται περισσότρερο στο ανατολικό τμήμα της Βεγγάλης/Δέλτα του Γάγγη, ο Ιφτιχάρ Ικμπάλ υποστηρίζει την ένταξη του δέλτα της Βεγγάλης ως ένα οικολογικό πλαίσιο για τη μελέτη της δυναμικής της αγροτικής ευημερίας ή πτώσης, των κοινοτικών συγκρούσεων, της φτώχειας και της πείνας, ειδικά στην περίοδο της αποικιοκρατίας. Ο Ικμπάλ προσπάθησε να δείξει πώς τα κινήματα αντίστασης όπως το κίνημα Φαραϊζί μπορεί να μελετηθεί σε σχέση με τις αποικιακές πρακτικές της οικολογικής διαχείρισης.
Μια ισχυρή κριτική της περιβαλλοντικής ιστορίας για τη Βεγγάλη/δέλτα του Γάγγη είναι ότι το μεγαλύτερο μέρος της μελέτης περιορίζεται στην περίοδο 18ος-21ος αιώνας, με μια γενική έλλειψη οικολογικής ιστορίας της περιοχής πριν από το 18ο αιώνα.
Το μέλλον του δέλτα
δεξιά|μικρογραφία|200px|Δορυφορική άποψη του δέλτα του Γάγγη Μία από τις μεγαλύτερες προκλήσεις που οι άνθρωποι που ζουν στο Δέλτα του Γάγγη μπορεί να αντιμετωπίσουν στα επόμενα χρόνια είναι η απειλή της ανόδου της στάθμης της θάλασσας που προκαλείται από την κλιματική αλλαγή. Μόνο μια άνοδος της στάθμης της θάλασσας κατά 0.5 μέτρα μπορεί να οδηγήσει στην απώλεια των σπιτιών 6 εκατομμυρίων Μπανγκλαντεσιανών.
Σημαντικά αποθέματα φυσικού αερίου έχουν ανακαλυφθεί στο δέλτα. Υπάρχουν κοιτάσματα φυσικού αερίου σε πολλές περιοχές, όπως το Τίτας και το Μπαχραμπάντ. Αρκετές μεγάλες εταιρείες πετρελαίου έχουν επενδύσει στην εξερεύνηση της περιοχής του δέλτα.
Εξωτερικοί σύνδεσμοι
Κατηγορία:Περιβάλλον του Μπανγκλαντές Κατηγορία:Γεωγραφικοί σχηματισμοί της Ινδίας
Φορτ-Σεβτσένκο
Το Φορτ-Σεφτσένκο (Форт-Шевченко) είναι μια πόλη και στρατιωτική βάση στην επαρχία Τουπκαραγκάν, στην περιφέρεια Μανγκιστάου του Καζακστάν στην ανατολική ακτή της Κασπίας Θάλασσας. Οι κλάδοι του πρωτογενούς τομέα περιλαμβάνουν την αλιεία και η εξόρυξη πέτρας. Πληθυσμός: 5,559 (εκτίμηση 2016).
Ιστορία
Η πόλη ιδρύθηκε ως βάση για το Αυτοκρατορικό Ρωσικό Ναυτικό. Μέχρι το 1857 ονομαζόταν Νοβοπετρόβσκογιε  (Новопетровское) και από το 1857-1939 ως Φορτ-Αλεκσαντρόβσκιι (Форт-Александровский). Πήρε το όνομα από τον Ουκρανό ποιητή Ταράς Σεβτσένκο που τέθηκε σε στρατιωτική υπηρεσία κατά την εξορία του. Το Καζακικό ναυτικό χρησιμοποιεί το Φορτ-Σεβτσένκο σήμερα ως βάση.
Το εθνόσημο του τότε Φορτ-Αλεκσαντρόβσκι εγκρίθηκε στις 22 Οκτωβρίου 1908, μαζί με άλλα εθνόσημα στο Υπερκασπιακό έδαφος, και είναι μαύρο και γκρι που δείχνει το οχυρό και δύο ψάρια.
Ρωσικός Εμφύλιος Πόλεμος
Το Φορτ-Αλεκσαντρόβσκι ήταν το κέντρο της ναυτικής δράσης στις 21 Μαΐου 1919, όταν ένα σμήνος Βρετανικών Κασπιακών Φλοτίγια επιτέθηκαν στο λιμάνι.
Ορόσημα
Σε απόσταση 31 χιλιομέτρων από την πόλη, υπάρχει και η νεκρόπολη Μπεϊσενμπάι και πάνω η ακτή Μπαούτινο (Баутино).
Εξωτερικοί σύνδεσμοι
Κατηγορία:Πόλεις του Καζακστάν
Σπύρος Παπαβασιλείου
Ο Σπύρος Παπαβασιλείου (1940 - 13 Απριλίου 2009) ήταν Έλληνας λαϊκός συνθέτης και διευθυντής ορχήστρας.
Βίος
Ο Σπύρος Παπαβασιλείου γεννήθηκε το 1940 στην Πάτρα. Γιος τραγουδιστή του ελαφρού τραγουδιού, σπούδασε στο Ωδείο κι από τα 12 του συμμετείχε στην μπάντα Πατρών. Εκεί έμαθε να παίζει κλαρίνο. Μέχρι τα 16 είχε μάθει και πιάνο, τόσο ώστε να ενταχθεί στην ορχήστρα ενός κέντρου όπου τραγουδούσε ο πατέρας του. Λίγο αργότερα έφτιαξε και το δικό του κουαρτέτο με το οποίο περιόδευαν παίζοντας σκοπούς της εποχής. Στην Αθήνα ήλθε υπηρετώντας στην μπάντα της Αεροπορίας οπότε τον άκουσε ένας σμηνίας και τον σύστησε στην ορχήστρα ενός καμπαρέ. Τελειώνοντας τον στρατό, τον σύστησαν στον Γιώργο Κατσαρό που τον πήρε στην ορχήστρα του για τα επόμενα 10 χρόνια. Ταυτόχρονα ασχολήθηκε και με τις ενορχηστρώσεις. Από το 1973 άρχισε να ενορχηστρώνει και να διευθύνει, ως μαέστρος πλέον της ελαφράς ορχήστρας της ΕΡΤ, τραγούδια που διακρίνονταν στο φεστιβάλ της Θεσσαλονίκης. Εργάστηκε και με δικές του ορχήστρες σε νυχτερινά κέντρα και σχήματα: Πρωτοεμφανίστηκε ως μαέστρος κοσμικών Κέντρων, το 1971 στην «Παλιά Αθήνα»και ακολούθησε η «Νεράιδα», «Μοστρού», «Βράχος», «Στορκ». Τραγούδια άρχισε να γραφει από το 1967. Το πρώτο που δισκογραφήθηκε ήταν το «Μάτια μου μελένια». Το ερμήνευε το ντουέτο της Μιράντας και της Μπέτυς Δήμα.
Δισκογραφία
Μεταξύ των επιτυχιών του -συνολικά έγραψε 600 λαϊκά τραγούδια- που ερμήνευσαν οι Δημήτρης Μητροπάνος, Βίκυ Μοσχολιού, Στράτος Διονυσίου, Δημήτρης Κοντολάζος, Κατερίνα Στανίση, Άννα Βίσση, Μαρινέλλα, Γιάννης Πάριος, Αντώνης Καλογιάννης, Τζαίνη Βάνου, Λευτέρης Μυτιληναίος, Γιώργος Γερολυμάτος, Ρίτα Σακελλαρίου, Νότης Σφακιανάκης είναι και τα: «Ας ήταν και να πέθαινα ξημέρωμα Σαββάτου», «Σ΄ αγαπώ σαν αμαρτία», "Καλοκαίρια και χειμώνες", «Πήρα ένα γράμμα της», «`Αστα φίλε παραείναι», "Φιλί, φιλί σ' ανάστησα", Μακάρι να πίστευε, «Πέσε κάτω και θα δεις», «Είμαστε άρρωστοι κι οι δυο», «Ο βιοπαλαιστής», «Κυρα-ζωή», «Μη ρωτάς γιατί», «Τρελός από αγάπη», «`Αστα και μην τα ρωτάς», «Δηλητήριο», «Τώρα που τραγουδάω», «Δεν έχω καιρό», «Δρόμοι σκονισμένοι», «Θά ρθω μεσάνυχτα», «Κλαίω τον κόσμο τον πικρό», "Η Αγάπη μας", «`Οπου παν  οι πολλοί», «Ας γίνουν όνειρα». «Απόψε σε θέλω πολύ», «Τα λιανοντέρτια», «Θα με βρεις», «Δεν έχω διαβατήριο», «Φτωχομαχαλάς», «`Ηρθε το ταξί να φύγεις», «Θά σαι καλοκαίρι», «Δες τα μάτια μου», «Σε θυμάμαι», «Παίξε μου Σπύρο», «Τί τραγούδι να μου γράψεις», «`Αδικος, χαμένος κόπος», «Πώς να φωνάξω δυνατά», «`Ολα εδώ γραμμένα», "Στόμα μου γλυκό μου στόμα", «Πέντε πάνω, πέντε κάτω», «Θέλω απόψε να σου γράψω», «Η Ελλάδα όλη θέλει», «Οι συνένοχοι», «`Οπου πάει να ξημερώσει», «Θα βρεις μια στιγμή να με νιώσεις», «Είπα γεια σου», «Το κιτρινισμένο γράμμα», «Ποιος να φταίει», «Εσύ κι εγώ», «Πέρασε το καλοκαίρι», «Τί να πω, τί να πεις», «Το παλιόπαιδο», «`Εξι μήνες σε ζητάω», «Ο Αλή Πασάς», «Κλαίει απόψε η γειτονιά», «Καρδιά μου είχες αγαπήσει», «Αξεπέραστη θα μείνεις», «Βάλε να πιούμε φίλε», «Μη λες τίποτα τώρα», «Κοίτα ποια το παίζει φίρμα», «Μη ζητάς πολλά», «Παράπονο», «`Ομορφή μου Κατερίνα», «Συγγνώμη καρδιά μου», «Μη μιλάς», «`Υστερα φταίει ο φονιάς», «Κράτα μ  ένα μεσημέρι», «Αν είναι η αγάπη φονικό», «Δεν είναι εδώ», «Κάν το σταυρό σου Θοδωρή», «Τα μαζεύω», «Θα ζήσω και χωρίς εσένα», «Ερημιά», «Κάηκε πάλι το κερί», «Σφίγγω τα πικρά μου χείλη», «Έλα», «Τα άγια ευαγγέλια», «Αν μιλούσε το ποτήρι», «`Ανθρωπέ μου μη γελιέσαι», «Παράξενη αγάπη», «Κλάψε θεατρίνα», «`Ανθρωποι και ανθρωπάκια», «Νά  σαι καλά», «Φτάνει πια», «Πάντα ήμουν μόνος», «Μα εγώ ελπίζω», «Πρώτα απ  όλα εμείς και η αγάπη», «`Εχω εσένα ν  αγαπώ», «Στους ανήσυχους δρόμους», «Πρώτα απ  όλα εμείς και η αγάπη», κ.λπ.
Πηγές
Κατηγορία:Λαϊκοί συνθέτες
Ιωάννης Πανιάρας
Ο Ιωάννης Πανιάρας (1903-1978), του Κωνσταντίνου, ήταν Έλληνας χημικός και πολιτικός. Υπηρέτησε ως δήμαρχος Σικυώνος επί είκοσι χρόνια περίπου.
Βιογραφικά στοιχεία
Γεννήθηκε το 1903. Σπούδασε Χημεία στο Πανεπιστήμιο Αθηνών και ήταν χημικός. Ήταν στέλεχος της ΕΡΕ. Διορίστηκε δήμαρχος για πρώτη φορά το 1947 και εξελέγη για πρώτη φορά το 1951, επανεξελέγη το 1954 με 1.022 ψήφους επί 2.441 ψηφισάντων. και το 1959. Ηττήθηκε στις εκλογές του 1964. Απεβίωσε σε ηλικία 75 ετών στις 18 Φεβρουαρίου 1978. Κηδεύτηκε στο Κιάτο στις 19 Φεβρουαρίου.
Παραπομπές
Πανιαρας
Βαλκανικοί Αγώνες Στίβου 2003
Οι 58οι Βαλκανικοί Αγώνες Στίβου 2003 έγιναν στη Θήβα, από 11 ως 13 Ιουλίου. Μετείχαν 250 περίπου αθλητές και αθλήτριες από εννιά βαλκανικές χώρες, μεταξύ των οποίων για πρώτη φορά η Σερβία και Μαυροβούνιο με αυτό το όνομα. Νικήτρια αναδείχθηκε η Ελλάδα στους άνδρες και η Ρουμανία στις γυναίκες. Όσον αφορά τα αγωνίσματα, τα 3.000μ αντικατέστησαν τα 10.000μ ανδρών και γυναικών. Το πρωτάθλημα μαραθωνίου δεν διεξήχθη, ενώ το βαλκανικό πρωτάθλημα βάδην έγινε στο Ρούσε της Βουλγαρίας, στις 6 Απριλίου, και ήταν εκτός βαθμολογίας.
Εκδηλώσεις
Παρά τη μη συμμετοχή πρωτοκλασάτων αθλητών, στους αγώνες δόθηκε μεγάλη επισημότητα και συνοδεύτηκαν από διάφορες εκδηλώσεις. Είχαν αφιερωθεί στο βαλκανιονίκη ειρηνοδρόμο Γρηγόρη Λαμπράκη, στη μνήμη του οποίου προβλήθηκε η ταινία "Ζ" του Κώστα Γαβρά και δόθηκε συναυλία από την ορχήστρα "Μίκης Θεοδωράκης". Οι εκδηλώσεις περιλάμβαναν ακόμα: τοπικά χορευτικά συγκροτήματα, θεατρικά δρώμενα, την έκθεση "Ιστορική αναδρομή των Βαλκανικών Αγώνων από το 1929" κ.ά.
Ανδρών
* Διεξήχθη ξεχωριστό πρωτάθλημα βάδην.
Γυναικών
* Διεξήχθη ξεχωριστό πρωτάθλημα βάδην.
Πηγές
Κατηγορία:Βαλκανικοί Αγώνες Στίβου Κατηγορία:Στίβος το 2003 Κατηγορία:Αθλητισμός στη Θήβα
Ζανακοργκάν
Το Ζανακοργκάν  (Жаңақорған кенті) είναι ένας αστικού τύπου οικισμός στην επαρχία Ζανακοργκάν της περιφέρεια Κυζυλόρντα στο νότιο Καζακστάν. Αυτό σημαίνει κατά προσέγγιση 'Γιάνι Κουργκάν'' (νέο τούμουλους) που καταλήφθηκε το 1861 από το Ρώσους κατά την κατάκτηση του Τουρκεστάν. Ακόμη είναι λίγο πριν τα σύνορα με την περιφέρεια Νότιου Καζακστάν, μερικά χιλιόμετρα ανατολικά του οικισμού Σιέλι.
Κατηγορία:Γεωγραφία του Καζακστάν
Dagen H
thumb|right|Η κεντρική λεωφόρος Kungsgatan της Στοκχόλμης, την «Ημέρα Η». Η Dagen H (Ημέρα Η, που σήμερα αποκαλείται συνήθως Högertrafikomläggningen) «Αλλαγή σε κυκλοφορία στα δεξιά»), ήταν η 3η Σεπτεμβρίου του 1967, όταν στη Σουηδία η οδήγηση άλλαξε από τα αριστερά στα δεξιά. Το «Η» προέρχεται από τον σουηδικό όρο Högertrafik, που σημαίνει «κυκλοφορία στα δεξιά».
Προηγουμένως
Υπέρ της αλλαγής προβάλλονταν από καιρό διάφορα σημαντικά επιχειρήματα:
Παρόλα αυτά, η αλλαγή δεν ήταν καθόλου δημοφιλής στην κοινή γνώμη και είχε επανειλημμένα απορριφθεί τα προηγούμενα σαράντα χρόνια. Σε ένα δημοψήφισμα του 1955, το 83% ψήφισε υπέρ της διατήρησης της οδήγησης στα αριστερά. Ωστόσο, η κυβέρνηση της Σουηδίας, λόγω της ραγδαίας αύξησης του στόλου των αυτοκινήτων, κατάλαβε ότι σύντομα θα γινόταν πολλαπλάσια δυσκολότερη μια τέτοια αλλαγή αν καθυστερούσε και άλλο. Ένας ακόμα λόγος που τελικώς το Κοινοβούλιο επέβαλλε την αλλαγή, παρά την απροθυμία του κοινού, ήταν ότι αναμενόταν να καθιερωθεί παγκόσμια η χρήση των ασύμμετρων προβολέων. Ως αποτέλεσμα, η κυβέρνηση αντελήφθη τότε ότι αν η αλλαγή της κυκλοφορίας δεν γινόταν εγκαίρως, πριν ξεκινήσει η εισαγωγή των ασύμμετρων προβολέων στη Σουηδία, θα γινόταν τεράστιο και το κόστος προσαρμογής των προβολέων των αυτοκινήτων από τους ιδιοκτήτες τους (δείτε αναλυτικά την αιτία στην επόμενη ενότητα).
Το 1963, το Σουηδικό Κοινοβούλιο ενέκρινε την αλλαγή και διόρισε την Statens Högertrafikkommission (HTK, "Κρατική Επιτροπή Κυκλοφορίας στα Δεξιά") που θα επέβλεπε την εφαρμογή της. Ξεκίνησε επίσης μια τετράχρονη καμπάνια ενημέρωσης και επιμόρφωσης του κοινού, σχεδιασμένη με τη βοήθεια ψυχολόγων.
Η καμπάνια περιελάμβανε την προβολή του λογότυπου της Dagen H σε διάφορα αναμνηστικά αντικείμενα, μεταξύ άλλων σε κουτιά γάλακτος και ανδρικά και γυναικεία εσώρουχα. Η Σουηδική Τηλεόραση διοργάνωσε έναν διαγωνισμό τραγουδιού με θέμα την αλλαγή. Το τραγούδι που κέρδισε το πρώτο βραβείο ήταν το Håll dig till höger, Svensson (Μείνε στα Δεξιά, Σβένσσον) του δημοφιλούς σουηδικού συγκροτήματος Telstars.
Η αλλαγή
Στις 3 Σεπτεμβρίου 1967 και ημέρα Κυριακή, όλη η μη αναγκαία κυκλοφορία οχημάτων απαγορεύθηκε σε όλη τη χώρα από τις 1 μετά τα μεσάνυχτα έως τις 6 το πρωί. Όποια οχήματα έπρεπε να κυκλοφορήσουν εκείνες τις ώρες, το έκαναν βάσει ειδικών κανόνων. Όλα τα οχήματα έπρεπε να σταματήσουν στις 04:50, κατόπιν να αλλάξουν προσεκτικά πλευρά του δρόμου και να σταματήσουν ξανά πριν συνεχίσουν την κίνησή τους στις 05:00. Την ίδια στιγμή, από το ραδιόφωνο μεταδιδόταν αντίστροφη μέτρηση μέχρι τις 05:00, που η κυκλοφορία θα άλλαζε. Στη Στοκχόλμη και το Μάλμε, η απαγόρευση κράτησε περισσότερο, από τις 10:00 το πρωί του Σαββάτου ως τις 15:00 το μεσημέρι της Κυριακής, προκειμένου να αναδιαμορφωθούν οι διασταυρώσεις. Σε ορισμένες ακόμα πόλεις, η απαγόρευση ίσχυσε από το μεσημέρι του Σαββάτου έως αυτό της Κυριακής.
Εκτός από τις διασταυρώσεις, πρόκληση αποτέλεσαν και οι μονόδρομοι, καθώς και οι στάσεις των λεωφορείων, που έπρεπε να μετακινηθούν στην απέναντι πλευρά των δρόμων.
Τα τραμ στην κεντρική Στοκχόλμη, το Χέλσινμποργκ και το Μάλμε αποσύρθηκαν και αντικαταστάθηκαν με λεωφορεία. Στα πλαίσια της προσαρμογής των μέσων μαζικής μεταφοράς, αγοράστηκαν πάνω από 1.000 λεωφορεία με πόρτες στη δεξιά πλευρά, ενώ επίσης 8.000 παλαιότερα λεωφορεία, με τις πόρτες τους στην αριστερή πλευρά, μετασκευάστηκαν, αποκτώντας έτσι πόρτες και στις δυο πλευρές. Η πόλη του Γκέτεμποργκ πούλησε τα παλαιά της λεωφορεία στην Κένυα και το Πακιστάν, που οδηγούν αριστερά. Η μετατροπή των λεωφορείων, που έγινε με χρήματα του κράτους, ήταν και το μεγαλύτερο έξοδο της αλλαγής. Στο Γκέτεμποργκ, το Νόρκοπινγκ και σε δυο προάστια της Στοκχόλμης, τα τραμ συνέχισαν να λειτουργούν. thumb|right|Προβολέας αυτοκινήτου που είχε πωληθεί στη Σουηδία λίγο πριν την Dagen H. Το αδιάφανο αυτοκόλλητο μπλοκάρει το τμήμα του φακού που θα έριχνε το μεγαλύτερο μέρος της έντασης της χαμηλής σκάλας στα δεξιά. Η προειδοποίηση αναφέρει Να μην αφαιρεθεί πριν τις 3 Σεπτεμβρίου 1967.
Μια ακόμα αλλαγή που έπρεπε να γίνει ήταν στα φώτα των αυτοκινήτων, καθώς οι προβολείς τους έπρεπε να ρυθμιστούν έτσι ώστε στη χαμηλή σκάλα να φωτίζουν περισσότερο το δεξί τμήμα του δρόμου και όχι το αριστερό, προκειμένου να μην τυφλώνονται οι οδηγοί του αντίθετου ρεύματος. Ένας από τους λόγους για τους οποίους το Κοινοβούλιο επέβαλλε την αλλαγή, παρά την απροθυμία του κοινού, ήταν ότι αν και μέχρι τότε τα Σουηδικά αυτοκίνητα χρησιμοποιούσαν απλούς, φτηνούς μπροστινούς προβολείς που φώτιζαν ομοιόμορφα προς όλες τις κατευθύνσεις, είχε μόλις ξεκινήσει στην Ευρώπη και αναμενόταν να καθιερωθεί παγκόσμια η χρήση πιο σύνθετων προβολέων, των οποίων η χαμηλή σκάλα φώτιζε σε μεγάλη απόσταση το ρεύμα στο οποίο κινούνταν το αυτοκίνητο και σε μικρή το αντίθετο - οι γνωστοί ως ασύμμετροι προβολείς. Κατά συνέπεια, η πρόσθετη καθυστέρηση της αλλαγής από τα αριστερά στα δεξιά θα επιβάρυνε με επιπλέον έξοδα τους ιδιοκτήτες οχημάτων, προκειμένου να γίνει μετά επαναρύθμιση των προβολέων.
Αποτελέσματα
Τη Δευτέρα που ακολούθησε τη Dagen H, καταγράφηκαν 125 τροχαία ατυχήματα, σε σύγκριση με 130 έως 198 που καταγράφονταν σε προηγούμενες Δευτέρες. Κανένα θανατηφόρο τροχαίο δεν αποδόθηκε στην αλλαγή από τα αριστερά στα δεξιά. Οι ειδικοί υποστήριζαν ότι τα ατυχήματα θα μειώνονταν, καθώς τα περισσότερα οχήματα είχαν το τιμόνι στα αριστερά και έτσι οι οδηγοί θα είχαν καλύτερη ορατότητα του δρόμου μπροστά τους. Πράγματι, τα θανατηφόρα τροχαία μειώθηκαν αισθητά μετά την αλλαγή. Ένα μέρος της μείωσης αποδόθηκε όμως και στη μείωση των ορίων ταχύτητας κατά 10 χιλιόμετρα την ώρα για ένα διάστημα μετά την Dagen H, και την καθιέρωση ορίων ταχύτητας για τις μη κατοικημένες περιοχές, όπου προηγουμένως δεν εφαρμόζονταν όρια.
Στις 3 Σεπτεμβρίου 1997, στα τριαντάχρονα της Dagen H, έγινε για λίγο μια αναβίωσή της στους δρόμους της Στοκχόλμης, με αυτοκίνητα εποχής.
Ανάλογες αλλαγές σε άλλα κράτη
H-dagurinn ή «Δεξιά ημέρα» ήταν η 26η Μαΐου 1968, όταν η Ισλανδία άλλαξε και αυτή την οδήγηση από τα αριστερά στα δεξιά. Στην Τσεχοσλοβακία η αλλαγή είχε γίνει ήδη από το 1938-39. Στην Ιαπωνία, η Περιφέρεια της Οκινάουα άλλαξε την οδήγηση από τα δεξιά στα αριστερά, όπως γίνεται και στην υπόλοιπη Ιαπωνία, στις 30 Ιουλίου 1978. Η κυκλοφορία στα δεξιά είχε επιβληθεί στην Οκινάουα από τις Αμερικανικές ένοπλες δυνάμεις κατά το τέλος του Β' Παγκοσμίου Πολέμου, όταν η Περιφέρεια είχε περιέλθει στην κατοχή τους. Στη Σαμόα, τέλος, η οδήγηση άλλαξε από δεξιά στα αριστερά, στις 3 Σεπτεμβρίου 2009, ακριβώς 32 χρόνια μετά την Dagen H. Η αλλαγή έγινε προκειμένου η οδήγηση στη χώρα να εναρμονιστεί με αυτή στην Αυστραλία και τη Νέα Ζηλανδία, τις δυο πλησιέστερες στη Σαμόα χώρες, που οδηγούν στα αριστερά. Προκειμένου να μην προκληθούν προβλήματα, επιβλήθηκε αργία δυο ημερών για την περίσταση, ενώ η πώληση αλκοόλ απαγορεύθηκε για τρεις ημέρες, για να προληφθούν ατυχήματα.
Ο κανόνας της οδήγησης στα αριστερά, που σήμερα εφαρμόζεται στο 1/3 του οδικού δικτύου του κόσμου, εφαρμόστηκε αρχικά στο Ηνωμένο Βασίλειο και μεταδόθηκε από εκεί κυρίως σε χώρες που αποτέλεσαν κάποτε τμήμα της Βρετανικής Αυτοκρατορίας. Στο ίδιο το Ηνωμένο Βασίλειο, που σήμερα μαζί με την Ιρλανδία, τη Μάλτα και την Κύπρο είναι οι τελευταίες ευρωπαϊκές χώρες που οδηγούν αριστερά, εξετάστηκε το 1969, δυο χρόνια μετά την αλλαγή στη Σουηδία, η ενδεχόμενη αλλαγή σε οδήγηση στα δεξιά. Η πρόταση όμως απορρίφθηκε, καθώς θα σήμαινε πολύ περισσότερα έξοδα και πολύ μεγαλύτερο ρίσκο οδικής ασφάλειας σε σχέση με τη Σουηδία, εξαιτίας του πολλαπλάσια μεγαλύτερου οδικού δικτύου και των σημαντικά πιο πολυσύχναστων δρόμων της Βρετανίας.
Κάζου μάρτζου
thumb|250px|Ένα κεφάλι κάζου μάρτζου Το κάζου μάρτζου (Casu marzu, κυριολεκτικά σάπιο τυρί) είναι παραδοσιακό πρόβειο τυρί της Σαρδηνίας, το οποίο περιέχει ζωντανές προνύμφες μυγών. Μια ποικιλία του τυριού παράγεται στα χωριά της νότιας Κορσικής.
Παραγωγή
Το κάζου μάρτζου δημιουργείται αφήνοντας ολόκληρα τυριά πεκορίνο έξω με το μέρος του φλοιού να έχει αφαιρεθεί για να μπορούν να τοποθετηθούν τα αυγά της μύγας Piophila casei. Μία θηλυκή P. casei μπορεί να γεννήσει περισσότερα από 500 αυγά τη φορά. Τα αυγά εκκολάπτονται και οι προνύμφες αρχίζουν να τρώνε το εσωτερικό του τυριού. Το οξύ από το πεπτικό σύστημα των σκουληκιών διαλύει τα λιπαρά του τυριού, κάνοντας την υφή του τυριού πολύ μαλακή. Μέχρι τη στιγμή που είναι έτοιμο για κατανάλωση, ένα τυπικό κάζου μάρτζου θα περιέχει χιλιάδες από αυτά τα σκουλήκια.
Κατανάλωση
Το casu marzu θεωρείται από τους λάτρεις της Σαρδηνίας ως μη ασφαλές για φαγητό όταν έχουν πεθάνει οι προνύμφες στο τυρί. Εξαιτίας αυτού, τρώγεται συνήθως μόνο τυρί στο οποίο οι προνύμφες είναι ζωντανές, με την εξαίρεση του τυριού που έχει τοποθετηθεί στο ψυγείο, πράγμα που έχει ως αποτέλεσμα το θάνατο των σκουληκιών. Όταν το τυρί έχει υποστεί ζύμωση, συχνά κόβεται σε λεπτές λωρίδες και απλώνεται σε επίπεδο ψωμί (pane carasau), για να σερβιριστεί με ένα έντονο κόκκινο κρασί. Το Casu marzu πιστεύεται ότι είναι αφροδισιακό από τους Σαρδηνούς. Επειδή οι προνύμφες στο τυρί μπορούν να εκτοξευτούν σε αποστάσεις έως και 15 εκατοστά όταν διαταράσσονται, οι δειπνηστές κρατούν τα χέρια τους πάνω από το σάντουιτς για να αποτρέψουν το άλμα των σκουληκιών. Μερικοί που τρώνε το τυρί προτιμούν να μην καταπιούν τα σκουλήκια. Όσοι δεν επιθυμούν να τα φάνε τοποθετούν το τυρί σε σφραγισμένη χάρτινη σακούλα. Τα σκουλήκια, τα οποία ασφυκτυούν, πηδούν μέσα στην τσάντα, παράγοντας έναν χαρακτηριστικό ήχο. Όταν οι ήχοι σταματήσουν, τα σκουλήκια είναι νεκρά και το τυρί μπορεί να καταναλωθεί.
Ανησυχίες για την υγεία
Σύμφωνα με ορισμένους επιστήμονες τροφίμων, οι προνύμφες είναι πιθανό να επιβιώσουν στο οξύ του στομάχου και να παραμείνουν στο έντερο, οδηγώντας σε μια κατάσταση που ονομάζεται ψευδομυίαση. Έχουν τεκμηριωθεί κρούσματα ψευδομυάσης P. casei.
Συνεργασία μεταξύ των κτηνοτρόφων και των ερευνητών του Πανεπιστημίου του Σάσσαρι ανέπτυξε μια υγιεινή μέθοδο παραγωγής, το 2005, με στόχο να επιτρέψει τη νόμιμη πώληση του τυριού.
Παραπομπές
κατηγορία:Ιταλικά τυριά Κατηγορία:Τυριά πρόβειου γάλακτος κατηγορία:Σαρδηνία
Χλομός Θεσπρωτίας
Ο Χλομός είναι ημιορεινό χωριό της περιφερειακής ενότητας Θεσπρωτίας σε υψόμετρο 360 μέτρα, το οποίο βρίσκεται στο κέντρο της Θεσπρωτίας σε απόσταση 22 χλμ. Α. από τους Φιλιάτες (μέσω Ελαίας - Αετού) και 25,5 χλμ. ΒΑ. από την Ηγουμενίτσα. Ως οικισμός αναφέρεται επίσημα το 1961 όταν προσαρτήθηκε στην τότε κοινότητα Ριζού. Σύμφωνα με το Πρόγραμμα «Καλλικράτης», μαζί με το Ριζό αποτελούν την τοπική κοινότητα Ριζού που ανήκει στη δημοτική ενότητα Φιλιατών του δήμου Φιλιατών και σύμφωνα με την απογραφή 2011 έχει πληθυσμό 13 κατοίκους.
Παραπομπές
Κατηγορία:Χωριά του νομού Θεσπρωτίας Κατηγορία:Δήμος Φιλιατών
Μαρτίνιο Ντάφα Καμπί
Ο Μαρτίνιο Ντάφα Καμπί (Martinho Ndafa Kabi, 17 Σεπτεμβρίου 1957]]-) είναι πολιτικός από τη Γουινέα Μπισσάου, που υπηρέτησε ως 16ος πρωθυπουργός της χώρας.
Καριέρα
Γεννήθηκε στις 17 Σεπτεμβρίου του 1957. Μέλος του Αφρικανικού Κόμματος για την Ανεξαρτησία της Γουινέας και του Πρασίνου Ακρωτηρίου (PAIGC), ανέλαβε το 2002 τρίτος αντιπρόεδρος του κόμματος. Στην κυβέρνηση του Κάρλος Γκόμες, το 2004-05 ήταν υπουργός Ενέργειας και Φυσικών Πόρων. Αργότερα έγινε υπουργός Άμυνας.
Πρωθυπουργία
Μετά την πρόταση μομφής σε βάρος της κυβέρνησης του Αριστίντες Γκόμες, τον Μάρτιο του 2007, που οδήγησε στην παραίτηση του τελευταίου, ο Καμπί έγινε πρωθυπουργός. Τον πρότειναν το PAIGC, το Σοσιαλιστικό Κόμμα Ανανέωσης και το Ηνωμένο Σοσιαλδημοκρατικό Κόμμα. Διορίστηκε πρωθυπουργός από το Νίνο Βιέιρα (ο οποίος αρχικά τον είχε απορρίψει) στις 9 Απριλίου του 2007. Ανέλαβε επίσημα πρωθυπουργός στις 13 Απριλίου του 2007, επικεφαλής τρικομματικής κυβέρνησης συνασπισμού, η οποία ορκίστηκε στις 17 Απριλίου του 2007. Διατηρήθηκε στην πρωθυπουργία ως τις 5 Αυγούστου του 2008, οπότε  η κυβέρνησή του αποπέμφθηκε από τον πρόεδρο. Νέος πρωθυπουργός διορίστηκε ο Κάρλος Κορέια. Ο Καμπί τη στιγμή εκείνη βρισκόταν στο εξωτερικό για λόγους υγείας.
Παραπομπές
Καμπι
Περιθώρι Αχαΐας
Για οικισμούς με το ίδιο όνομα, δείτε: Περιθώρι
Το Περιθώρι είναι ορεινός οικισμός του Νομού Αχαΐας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας.
Διοικητική εξέλιξη
Το Περιθώρι αναγνωρίστηκε ως οικισμός την 20/04/1835, όταν και υπήχθη στον τότε Δήμο Φελλόης. Με το ΦΕΚ 256Α της 28/08/1912, και τη σύσταση των Κοινοτήτων, υπήχθη στην τότε Κοινότητα Περιθωρίου αποτελώντας παράλληλα την έδρα της. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Αιγείρας ως έδρα του ομώνυμου πρώην Δημοτικού διαμερίσματος.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Λοιπά στοιχεία
Στη μαζική κουλτούρα το χωριό έγινε ιδιαίτερα γνωστό μέσω αθλητικής ραδιοφωνικής εκπομπής με ονομασία «Σελιάνα – Περθώρι 2-0», εκπομπή ποδοσφαιρικού ενδιαφέροντος.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Αιγείρας Κατηγορία:Δήμος Αιγιαλείας
No Place to Run
Το No Place to Run είναι το όγδοο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Ιανουάριο του 1980 μέσω της δισκογραφικής εταιρίας "Chrysalis Records".
Αυτός υπήρξε ο πρώτος δίσκος του συγκροτήματος με τον Πολ Τσάπμαν στην κιθάρα, με την παραγωγή να αναλαμβάνει ο Τζορτζ Μάρτιν, διάσημος παραγωγός των Beatles. Οι πωλήσεις του ήταν καλές αλλά δεν πλησίασαν το επίπεδο των τριών προηγούμενων άλμπουμ τους, φθάνοντας μέχρι το # 51 του Billboard και την ενδέκατη θέση στα βρετανικά τσαρτ.
Για την προώθηση του δίσκου, περιόδευσαν στην πατρίδα τους με τις Girl να ανοίγουν τις εμφανίσεις τους και έπαιξαν ως πρώτο όνομα στο φεστιβάλ του Ρέντινγκ. Λίγο πριν την μεγάλη συναυλία, ο Ρέιμοντ αντικαταστάθηκε από τον Νιλ Κάρτερ των Wild Horses. Ολοκλήρωσαν την χρονιά με άλλη μία βρετανική περιοδεία, έχοντας ως support συγκρότημα τους Fist.
Πηγές
Κατηγορία:Δισκογραφία των UFO Κατηγορία:Άλμπουμ του 1980
Skroutz
To Skroutz είναι πλατφόρμα ηλεκτρονικών αγορών στην Ελλάδα.
Ξεκίνησε ως μηχανή αναζήτησης τιμών, αλλά έχει εξελιχθεί σε ολοκληρωμένη διαδικτυακή αγορά, μέσω της οποίας οι καταναλωτές μπορούν να κάνουν τις αγορές τους απευθείας μέσω της πλατφόρμας.
Στο Skroutz.gr προβάλλονται περισσότερα από 7 εκατ. προϊόντα, από περισσότερα από 7.000 συνεργαζόμενα καταστήματα.
Ονομασία
Το όνομα της εταιρίας είναι εμπνευσμένο από τον Εμπενέζερ Σκρουτζ, ήρωα του μυθιστορήματος του Ντίκενς Χριστουγεννιάτικη Ιστορία, ο οποίος, ως τσιγκούνης, έψαχνε πάντοτε την χαμηλότερη τιμή για ό,τι επιθυμούσε.
Ιστορία
H Skroutz A.E ιδρύθηκε το 2005 από τους Γιώργο Χατζηγεωργίου, Γιώργο Αυγουστίδη και Βασίλη Δήμο.
Έχει έδρα την Αθήνα και δραστηριοποιείται στην ανάπτυξη υπηρεσιών τεχνολογίας στον κλάδο του ηλεκτρονικού εμπορίου και απασχολεί πάνω από 500 εργαζομένους.
Έχει προχωρήσει σε μια σειρά επενδύσεων αλλά και νέων υπηρεσιών για την μετατροπή σε marketplace. Έτσι τον Ιούλιο του 2022 η Skroutz Α.Ε εξαγόρασε πλήρως την EveryPay, πάροχο σύγχρονων συστημάτων ηλεκτρονικών πληρωμών.
Νωρίτερα είχε προχωρήσει στην εξαγορά της εταιρείας ταχυμεταφορών SendX, επενδύοντας στο “last-mile”, δηλαδή στη διαδικασία παραδόσεων των παραγγελιών στον χρήστη.
Το Νοέμβριο του 2021, η εταιρεία εισήγαγε τα Skroutz Point, μια υπηρεσία για άμεση παραλαβή αγορών. Πρόκειται για smart lockers, τα οποία μπορούν να επιλέξουν οι χρήστες ως σημείο παράδοσης.
To Skroutz Plus είναι μια συνδρομητική υπηρεσία με οφέλη για τους εγγεγραμμένους χρήστες από τα δωρεάν μεταφορικά και τις προνομιακές συμφωνίες από τον Ιούνιο του 2021.
Οι δωροκάρτες Skroutz ανακοινώθηκαν τον Ιούνιο του 2022. Τον ίδιο μήνα η εταιρεία ανακοίνωσε το νέο μοντέλο λειτουργίας Fulfilled by Skroutz που προσφέρει τη δυνατότητα αποθήκευσης του εμπορεύματος των καταστημάτων που συνεργάζονται με το Skroutz Marketplace στους χώρους αποθήκευσης του Skroutz.
Επισκεψιμότητα
Σύμφωνα με το SimilarWeb το Skroutz.gr ήταν η τέταρτη ιστοσελίδα σε επισκεψιμότητα στην Ελλάδα το Νοέμβριο του 2021 (με περίπου 45 εκατομμύρια επισκέψεις το Νοέμβριο του 2021), όσο και η πρώτη στην κατηγορία του ηλεκτρονικού εμπορίου.
Εξωτερικοί σύνδεσμοι
Κατηγορία:Ιστότοποι της Ελλάδας Κατηγορία:Ιστότοποι αγοραπωλησιών
Ορθογραφία της Γαλλικής γλώσσας
Η Γαλλική ορθογραφία περιλαμβάνει την ορθογραφία και τη στίξη της γαλλικής γλώσσας. Βασίζεται σε ένα συνδυασμό φωνολογικών και ιστορικών αρχών. Η ορθογραφία των λέξεων βασίζεται σε μεγάλο βαθμό από τα Παλαιά Γαλλικά και έχει μείνει περισσότερο ή λιγότερο αλλαγμένη από τότε, παρά τις τεράστιες αλλαγές στην προφορά της γλώσσας στα χρόνια που μεσολάβησαν. Αυτό έχει οδηγήσει σε μια περίπλοκη σχέση μεταξύ ορθογραφίας και ήχου, ιδιαίτερα για τα φωνήεντα, ένα πλήθος σιωπηλών γραμμάτων και ένα μεγάλο αριθμό ομόφωνων (π. χ., saint/sein/sain/seing/ceins/ceint (όλα προφέρονται [sɛ̃]), sang/sans/cent (όλα προφέρονται [sɑ̃]).
Οι ύστερες προσπάθειες μετατροπής μερικών λέξεων ώστε να γράφονται σύμφωνα με τις λατινικές ετυμολογίες αύξησαν τον αριθμό των σιωπηλών γραμμάτων (π.χ. temps - tens και vingt - vint). Παρ'όλα αυτά υπάρχουν κανόνες που διέπουν τη γαλλική ορθογραφία, επιτρέποντας της να έχει ικανοποιητική ακρίβεια όταν προφέρει γαλλικές λέξεις από τις γραπτές τους μορφές. Η αντίστροφη λειτουργία, η παραγωγή γραπτών μορφών από την προφορά τους, είναι πιο διφορούμενη.
Αλφάβητο
Το γαλλικό αλφάβητο βασίζεται στα 26 γράμματα του λατινικού αλφαβήτου, κεφαλαία και πεζά, με πέντε διακριτικά και δύο ορθογραφικά συμπλέγματα.
Τα γράμματα w και k χρησιμοποιούνται σπάνια, έχοντας χρήση μόνο σε δάνεια και τοπικούς ιδιωματισμούς. Ο ήχος γράφεται συνήθως ως ou, ο ήχος  γράφεται συνήθως ως c οπουδήποτε εκτός των e, i, y, ως qu πριν τα e, i, y και μερικές φορές ως que στο τέλος των λέξεων. Ωστόσο, το γράμμα k συναντάται συχνά στην μετρική πρόθεση -κίλο (από το ελληνικό χίλια): kilogramme, kilomètre, kilowatt, kilohertz, κτλ.
Παραπομπές
Κατηγορία:Γαλλική γλώσσα
Μαρούφ αλ Μπακίτ
Ο Μαρούφ αλ Μπακίτ (21 Μαρτίου 1947-) ήταν πρωθυπουργός της Ιορδανίας από το 2005 ως το 2007 και ξανά από την 1η Φεβρουαρίου 2011 έως τις 24 Οκτωβρίου 2011.
Στρατιωτική και πολιτική καριέρα
Γεννήθηκε το 1947. Έλαβε στρατιωτική εκπαίδευση στη χώρα του και αποστρατεύτηκε με το βαθμό του Ταξιάρχου το 1999. Υπηρέτησε ως πρεσβευτής στο Ισραήλ και ως αρχηγός της Εθνικής Υπηρεσίας Ασφαλείας. Ανέλαβε πρωθυπουργός στις 27 Νοεμβρίου του 2005.
Παραιτήθηκε δύο χρόνια μετά, τον Νοέμβριο του 2007 και τον διαδέχθηκε στην πρωθυπουργία ο Ναντέρ Νταχάμπι.
Στις αρχές του 2011 ξέσπασαν διαδηλώσεις και ταραχές εναντίον της οικονομικής πολιτικής του Σαμίρ Ριφάι, με αποτέλεσμα ο βασιλιάς Αμπντάλα να διορίσει ξανά πρωθυπουργό τον Μπακίτ.
Παραπομπές
Κατηγορία:Πρωθυπουργοί της Ιορδανίας
Γεώργιος Κωτούλας
Ο Γεώργιος Κωτούλας (1906 - 5 Ιουνίου 1942) ήταν Έλληνας αξιωματικός του Λιμενικού Σώματος.
Τσινγκελτέι
Το Τσινγκελτέι (Чингэлтэй) είναι ένα από τα εννέα Ντούουρεγκς (Düüregs, ελληνικά επαρχίες) της Μογγολικής πρωτεύουσας, Ουλάν Μπατόρ. Υποδιαρείται σε 18 Κχορόος (υποπεριοχές).
Γεώργιος Κωτούλας
Βιογραφικά στοιχεία
Γεννήθηκε στην Καρδίτσα και κατατάχθηκε στο Λιμενικό Σώμα το 1927. Το 1935 προήχθη σε υποπλοίαρχο ενώ κατά τον Β΄ Παγκόσμιο Πόλεμο αποτέλεσε τον σύνδεσμο μεταξύ ΓΕΝ και Λ.Σ. Κατα τη διάρκεια της κατοχής ο Κωτούλας μαζί με τον Ηλία Καζάκο οργάνωναν φυγαδεύσεις προς τη Μέση Ανατολή.
Τσινγκελτέι
Το Τσινγκελτέι βρίσκεται στα βόρεια, στη κορυφή ενός από τα 4 βουνά της Ουλάν Μπατόρ, το Τσινγκελτέι Ουούλ.
Κατηγορία:Πόλεις της Μογγολίας
Γεώργιος Κωτούλας
Βιογραφικά στοιχεία
Η Γκεστάπο πληροφορούμενη σχετικά με τη δράση τους άρχισε να τους παρακολουθεί. Φοβούμενοι για τη ζωή τους αποφάσισαν να εγκαταλείψουν την Ελλάδα. Την 1η Απριλίου του 1942 προσπάθησαν να διαφύγουν από τον Πειραιά κρυφά για το εξωτερικό. Συνελήφθησαν όμως και φυλακίστηκαν στις φυλακές Αβερωφ. Ο Κωτούλας παρά τα βασανιστήρια στα οποία υποβλήθηκε, προκειμένου να αποκαλύψει συνεργούς του, δεν υπέκυψε. Τον Μάιο μεταφέρθηκε στις φυλακές Βουλιαγμένης ενώ λίγες μέρες αργότερα του ανακοινώθηκε ότι εθεωρείτο όμηρος, γεγονός που σήμαινε ότι σε περίπτωση δολιοφθοράς θα εκτελείτο.
Την 4η Ιουνίου σημειώθηκε σαμποτάζ στα Λιόσια. Στις 5 Ιουνίου μαζί με άλλους, συμπεριλαμβανομένου και το Καζάκου, οδηγήθηκε στο σκοπευτήριο της Καισαριανής. Δεν δέχτηκε να του καλύψουν τα μάτια ενώ κατά την εκτέλεση φώναζε συνθήματα υπέρ της Ελλάδας.
Το Λιμενικό Σώμα τον τίμησε αμέσως μετά την απελευθέρωση. Προς τιμήν του, δόθηκε το όνομα του στο πρώτο λιμενικό κέντρο εκπαίδευσης, στο οποίο και τοποθετήθηκε η προτομή του. Επίσης του απονεμήθηκε, έστω και μεταθάνατον, ο βαθμός του πλωτάρχη, ο πολεμικός σταυρός Γ΄ τάξης, ενώ το όνομά του έφερε παλαιότερα και μηχανοκίνητη μεταλλική ακταιωρός του Λιμενικού Σώματος.
Αναφορές
Κατηγορία:Έλληνες αξιωματικοί του Λιμενικού Σώματος Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 01/2010 Κατηγορία:Πολεμικός Σταυρός Γ' Τάξεως
Δακτύλιοι του Κρόνου
thumb|500px|Οι δακτύλιοι του Κρόνου right|thumb|200px right|thumb|200px right|thumb|200px Οι εντυπωσιακοί δακτύλιοι γύρω από τον Κρόνο, τον κάνουν έναν από τους ομορφότερους πλανήτες. Παρατηρήθηκαν για πρώτη φορά από τον Γαλιλαίο, ο οποίος, μη μπορώντας να εξηγήσει αυτό που έβλεπε, καθώς και το φαινόμενο της "εξαφάνισης" των δακτυλίων ανά περιόδους, νόμισε ότι επρόκειτο για τρία ουράνια σώματα. Το φαινόμενο της "εξαφάνισης" εξήγησε το 1666 ο Ολλανδός αστρονόμος Κρίστιαν Χόυχενς, που εξήγησε ότι οι δακτύλιοι έμοιαζαν να εξαφανίζονται κάθε φορά που το επίπεδο πάνω στο οποίο βρίσκονται συνέπιπτε με το επίπεδο της παρατήρησής τους από τη Γη. Ο Χόυχενς ήταν, επίσης, ο πρώτος που εισήγαγε την υπόθεση πως οι δακτύλιοι δεν ήταν όλα στερεά σώματα, αλλά αποτελούνταν από μικρότερα σώματα σε περιστροφή γύρω από τον πλανήτη.
Ο μεγαλύτερος δακτύλιος του Κρόνου ανακαλύφθηκε το 2009 από το τηλεσκόπιο Spitzer της NASA. Η μέγιστη διάμετρός του είναι 20 φορές η διάμετρος του Κρόνου. Απέχει από τον πλανήτη σχεδόν 6 εκατομμύρια χιλιόμετρα, ενώ εκτείνεται προς τα έξω άλλα 12 εκατομμύρια χιλιόμετρα. Είναι διάχυτος, καθώς αποτελείται κατά κύριο λόγο από σωματίδια σκόνης και πάγου, και δεν διακρίνεται στο ορατό φως, εκπέμπει όμως υπέρυθρη ακτινοβολία. Ο δακτύλιος βρίσκεται στην περιοχή που κινείται ένας από τους πιο απομακρυσμένους δορυφόρους του Κρόνου, η Φοίβη. Ο δακτύλιος δημιουργήθηκε από υλικό του δορυφόρου, ενώ θεωρείται υπεύθυνος και για την μαύρη κηλίδα του δορυφόρου Ιαπετού. Η προέλευση των δακτυλίων δεν είναι πλήρως γνωστή. Πιστεύεται ότι δημιουργήθηκαν από μεγάλους δορυφόρους (φεγγάρια) που περιστρέφονταν γύρω από τον πλανήτη και θρυμματίστηκαν από την πρόσκρουσή τους με κομήτες και μετεωροειδείς. Η σύνθεση των δακτυλίων αφορά κυρίως σημαντικές ποσότητες πάγου νερού. Κομμάτια πάγου δείχνουν να περιστρέφονται μαζί με θραύσματα μετάλλων, κόκκους σκόνης και κομμάτια βράχων.
Τελευταία έχει παρατηρηθεί ότι οι δακτύλιοι είναι σχετικά ασταθείς στην πυκνότητα και την περιστροφή τους, και αυτό σημαίνει αφενός ότι δημιουργήθηκαν σχετικά «πρόσφατα» (μιλώντας με αστρονομικές χρονικές κλίμακες) και αφετέρου ότι κάποια στιγμή στο μέλλον θα διαλυθούν.
Εξωτερικοί σύνδεσμοι
Κατηγορία:Πλανητικοί δακτύλιοι Κατηγορία:Κρόνος
Ήβη-Παναγόπουλος
Η Ήβη-Παναγόπουλος ήταν βιομηχανία αναψυκτικών με έδρα το Μαρούσι Αττικής.
Σύντομο ιστορικό σημείωμα
Την 1η Ιουνίου του 1926 ο Νίκος Παναγόπουλος ίδρυσε μια μικρή βιομηχανία αναψυκτικών στο Μαρούσι Αττικής, την οποία ονόμασε Ήβη επειδή ήθελε να' χει όνομα το οποίο να θυμίζει τη Θεά της νεότητας. Η βιομηχανία παρήγαγε πορτοκαλάδα με ή χωρίς ανθρακικό και λεμονίτα με ανθρακικό. Στις 18 Απριλίου του 1960 εξαγόρασε το εργοστάσιο παραγωγής νερού Καραντάνη στο Λουτράκι Κορινθίας και στις 28 Μαρτίου του 1973 έγινε ο αποκλειστικός αντιπρόσωπος στην Ελλάδα της Αμερικανικής βιομηχανίας αναψυκτικών PepsiCo και έκανε για 1η φορά την εμφάνισή του στην Ελληνική αγορά το αναψυκτικό Pepsi Cola. Την 1η Δεκεμβρίου του 1985 ο Νίκος Παναγόπουλος συνταξιοδοτήθηκε οριστικά και τα ηνία της εταιρείας ανέλαβαν οι 2 γιοι του, ο Κώστας και ο Ηλίας, οι οποίοι δημιούργησαν πολύ μεγάλα χρέη. Στις 10 Ιανουαρίου του 1989 ήρθε στην Ελλάδα ο Διευθύνων Σύμβουλος της PepsiCo ο οποίος συναντήθηκε με τον Κώστα και τον Ηλία Παναγόπουλο και, αφού συζήτησαν για πολλή ώρα, αποφάσισαν πως για να εξυγιανθεί η εταιρεία έπρεπε να συγχωνευθεί με την PepsiCo. Λοιπόν την 1η Φεβρουαρίου εκείνου του έτους έγινε η συγχώνευση των 2 εταιρειών και η επωνυμία '''Ήβη-Παναγόπουλος Α. Ε.''' έπαψε οριστικά να υφίσταται. Συμπληρώνω εδώ πως στις 19 Δεκεμβρίου του 1974 έκανε για 1η φορά την εμφάνισή της στην Ελληνική αγορά και η γκαζόζα 7up η οποία επίσης παράγεται απ' την PepsiCo και πως η εταιρεία παρήγαγε επίσης συμπυκνωμένη πορτοκαλάδα και βυσσινάδα σε γυάλινα μπουκάλια του ενός λίτρου.
Rock or Bust (τραγούδι)
Το "Rock or Bust" είναι ένα τραγούδι του αυστραλιανού hard rock συγκροτήματος AC/DC, το οποίο συμπεριλήφθηκε στον δέκατο έκτο και ομώνυμο δίσκο του 2014. Το τραγούδι γράφτηκε εξ ολοκλήρου από τον Μάλκομ και τον Άνγκους Γιανγκ. Τον ίδιο χρόνο κυκλοφόρησε και ως single, το δεύτερο από τον εν λόγω δίσκο, το οποίο κυκλοφόρησε διαδικτυακά. Το single σημείωσε εισπρακτική επιτυχία, φτάνοντας στο νούμερο 8 του Mainstream Rock (Billboard) και στο νούμερο 29 των Hot Rock Songs. Κατά τ' άλλα έφτασε μέχρι και το νούμερο 28 στα βελγικά charts, στο νούμερο 42 των γαλλικών και στο νούμερο 47 των γερμανικών charts, μεταξύ άλλων. Για την προώθηση του κομματιού κυκλοφόρησε και video clip, στο οποίο όμως δεν συμμετείχε ο ντράμερ, Φιλ Ραντ, ο οποίος αντικαταστάθηκε από τον Μπομπ Ρίτσαρντς.
Εξωτερικοί σύνδεσμοι
Κατηγορία:Τραγούδια του 2014 Κατηγορία:Singles του 2014 Κατηγορία:Τραγούδια των AC/DC Κατηγορία:Singles της Columbia Records
Εύδης Α΄ της Βουργουνδίας
Ο Εύδης Α' της Βουργουνδίας ή Εύδης ο Ερυθρός (Eudes Ier de Bourgogne,1058 /1060- 23 Μαρτίου 1103 ) ήταν μέλος του Οίκου της Βουργουνδίας και Δούκας της Βουργουνδίας (1079 - 1103). Ο Εύδης Α΄ ήταν δεύτερος γιος του Ερρίκου της Βουργουνδίας και εγγονός του Ροβέρτου Α΄ της Βουργουνδίας. Διαδέχθηκε τον αδελφό του Ούγο Α΄ της Βουργουνδίας όταν παραιτήθηκε προκειμένου να γίνει μοναχός. Παντρεύτηκε την Σίβυλλα της Βουργουνδίας (1065 - 1101) κόρη του Γουλιέλμου Α΄ της Βουργουνδίας.
Η συνάντηση με τον Άγιο Άνσελμο
Ένα ενδιαφέρον περιστατικό γύρω από τον Εύδη περιγράφει ο Ίντμερ, βιογράφος του Άνσελμου του Καντέρμπερι. Ο Άγιος Άνσελμος στον δρόμο για την Ρώμη πέρασε μέσα από την περιοχή του Εύδη (1097). Ο Εύδης καραδοκούσε την συνοδεία του Άνσελμου προκειμένου να τον ληστέψει, πλησίασε την πομπή που τον μετέφερε και ρώτησε ποιος είναι ο αρχιεπίσκοπος. Τότε ο Άγιος Άνσελμος που τον αναγνώρισε του είπε «άρχοντα μου επέτρεψε μου να σε αγκαλιάσω». Ο έκπληκτος δούκας αμέσως αγκάλιασε τον επίσκοπο, από τότε έγινε ο ταπεινότερος υπηρέτης του. Ο Εύδης συμμετείχε στην αποτυχημένη πολιορκία της Τουντέλα (1087) και στην Σταυροφορία του 1101.
Οικογένεια
Με την σύζυγο του Σίβυλλα της Βουργουνδίας απέκτησε:
Πηγές
Κατηγορία:Οίκος της Βουργουνδίας Κατηγορία:Δούκες της Βουργουνδίας Κατηγορία:Γάλλοι Σταυροφόροι
Ηλίας Καζάκος
Ο Ηλίας Καζάκος (1905 - 5 Ιουνίου 1942) ήταν Έλληνας αξιωματικός του Λιμενικού Σώματος.
Βιογραφικά στοιχεία
Γεννήθηκε στις Άνω Μπουτίνες Μεσολογγίου και κατατάχθηκε στη σχολή Ναυτικών Δοκίμων απ' όπου αποφοίτησε το 1929. Το 1939 τοποθετήθηκε λιμενάρχης Μυτιλήνης, φέροντας τον βαθμό του υποπλοιάρχου. Με την έλευση των Γερμανών, ο Καζάκος συγκρότησε δική του οργάνωση, η οποία κύριο σκοπό είχε την φυγάδευση Ελλήνων και ξένων στο εξωτερικό, και συγκεκριμένα στη Μέση Ανατολή.
Μεταθανάτια του απονεμήθηκε ο βαθμός του πλωτάρχη και τιμήθηκε με τον πολεμικό σταυρό Γ΄ τάξης. Στη Σχολή Ναυτικών Δοκίμων υπάρχει αναμνηστική πλάκα για να υπενθυμίζει την θυσία του Καζάκου. Επίσης ο δήμος Μυτιλήνης έχει δώσει σε δρόμο της πόλης το το ονοματέπωνυμό του ενώ στο λιμεναρχείο Μυτιλήνης υπάρχει η προτομή του. Το όνομά του έφερε επίσης παλαιότερη μηχανοκίνητη μεταλλική ακταιωρός του Λιμενικού Σώματος. Σήμερα το όνομα του φέρει Περιπολικό Πλοίο τύπου "ABEKING".
Αναφορές
Καζακος Ηλιας Κατηγορία:Πολεμικός Σταυρός Γ' Τάξεως
Καρμόνα
Η Καρμόνα (Carmona) είναι πόλη της Ισπανίας που βρίσκεται στην επαρχία της Σεβίλλης, Ανδαλουσία, στο μέσον ομώνυμης εύφορης κοιλάδας, 33 χιλιόμετρα νότια της πόλης. Το 2011 είχε 28.679 κατοίκους και το 1950 αριθμούσε περίπου 25.000.
Στους ρωμαϊκούς χρόνους η πόλη αυτή έφερε το όνομα Κάρμο. Σε τελευταίες αρχαιολογικές έρευνες στη περιοχή τα ευρεθέντα ερείπια μαρτυρούν την άλλοτε σπουδαία ακμή της. Η πόλη σήμερα παράγει κρασί, ελαιόλαδο, καρπούς και βοοειδή.
Εξωτερικοί σύνδεσμοι
Κατηγορία:Πόλεις της Ισπανίας Κατηγορία:Ανδαλουσία
Citroën Prototype C
thumb|right|Το πρωτότυπο αυτοκίνητο C-10 του 1956. thumb|right|Το πίσω μέρος του προηγούμενου C-10.
Το Citroën Prototype C ήταν μια σειρά πρωτότυπων αυτοκινήτων (concept cars) που εξελίχθηκαν και κατασκευάστηκαν από τη γαλλική αυτοκινητοβιομηχανία Citroën από το C-1 του 1955 έως το C-10 του 1956, όλα υπό τη διοίκηση του Αντρέ Λεφέμπρ (André Lefèbvre). Η ιδέα του σχετικού πρότζεκτ ήταν να κατασκευαστεί ένα αυτοκίνητο σχήματος σταγόνας νερού, με χαμηλό βάρος, που θα ήταν λίγο μικρότερο, αλλά πολύ πιο σύγχρονο αισθητικά από το Citroën 2CV. Ένα από αυτά τα πρωτότυπα, το Citroën C-10, έχει επιβιώσει και σήμερα ανήκει στην επίσημη ιδιοκτησία της Citroën. thumb|left|Το προφίλ του απέναντι C-10.
Η συνολική εμφάνιση του πρωτότυπου μοντέλου C-10 θύμιζε έντονα το μικροσκοπικό αυτοκίνητο - φυσαλίδα (bubble car) Messerschmitt. Επίσης, το C-10 έφερε τον ίδιο επίπεδο 2-κύλινδρο κινητήρα 425 cm³ που είχε τότε το άκρως δημοφιλές Citroën 2CV (Ντεσεβό), καθώς και το ίδιο 4-τάχυτο μηχανικό κιβώτιο. Ωστόσο, το βάρος του ήταν ακόμα χαμηλότερο, μόλις στα 382 κιλά, ενώ ο αεροδυναμικός συντελεστής Cd ήταν στο εντυπωσιακό ακόμα και σήμερα 0,258. Αυτά του προσέφεραν τελική ταχύτητα 110 χιλιόμετρα την ώρα, ενώ είχε επίσης την υδροπνευματική ανάρτηση του Citroën DS που είχε εισαχθεί το 1955 (και παρήχθη έως το 1975), του γνωστού στην Ελλάδα ως βάτραχος.
Μάλιστα το C-10 είχε και το παρατσούκλι Citroën Coccinelle (πασχαλίτσα στα γαλλικά), λόγω του παρόμοιου σχήματός του.
Αναφορές
Κατηγορία:Πρωτότυπα μοντέλα αυτοκινήτων Κατηγορία:Μοντέλα Citroën Κατηγορία:Γαλλικά αυτοκίνητα